Carl Hagenbeck

Carl Gottfried Wilhelm Heinrich Hagenbeck (født 10. juni 1844 i Hamburg i Tyskland, død 14. april 1913 samme sted) var en tysk dyrehandler, dyretemmer og dyrehagepionér som grunnla dyreparken Tierpark Hagenbeck i Hamburg.

 Arbeid 

Carl Hagenbeck var skaffet ville dyr til flere europeiske dyrehager såvel som til underholdningskongen P. T. Barnum i USA. Han grunnla dessuten Tysklands mest framgangsrike private dyrepark, Tierpark Hagenbeck, i Hamburg i 1874, et menasjeri han overtok etter faren sin, fiskehandleren Carl Hagenbeck senior. Den flyttet til nåværende parkområde i 1907.

Hagenbeck blir av mange regnet som opphavsmannen til moderne dyrehager. Istedenfor å sette dyr i bur, tok han i bruk større innhegninger med vollgraver og «naturlige» miljøer som minnet om dyras opprinnelige levested. Slike anlegg utviklet seg seinere til åpnere og friere «safariparker».

Hagenbeck åpnet også et internasjonalt omreisende sirkus i 1887. Som dyretemmer viste Hagenbeck at det var mulig å dressere ville dyr med belønning og vennlighet som alternativ til straff og frykt. Hagenbeck stilte i tillegg ut «eksotiske» mennesker og urfolk sammen med dyra, deriblant samer med reinsdyr og slede, i det som har blitt kalt «menneskelige menasjerier». Han arrangerte også turnéer over hele Europa med «etnografiske karavaner» av liknende grupper.
 Se også 
 Tierpark Hagenbeck, Hagenbecks dyrepark i Hamburg
 Menneskelige menasjerier, «eksotiske» mennesker på utstilling

 Referanser 

Kategori:Tyske forretningsfolk
Kategori:Kolonialisme